**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Levédia és Etelköz**

**Levédia**

**1). A Kr. u. 8.században Magna Hungáriából a magyarok nagy része délnyugati irányba vándorolt tovább.**A magyarok ugyanis a Bizánci Birodalom, ”látókörébe'' kerültek, **Konstantin császár** is írt róluk. **Lejegyezte, hogy a magyarok a Levédiának nevezett helyen laktak.** Leírása alapján a Don folyó környékét tarthatjuk Levédiának.  
**Ezen a vidéken volt a tőrök nyelvű kazárok birodalma.  
2).** A bolgár-törökök letelepedett, földművelő, állattenyésztő életmódja mintául szolgált a magyarságnak.   
Török eredetű szavaink többsége ekkor került a nyelvünkbe.   
E **szavak egy része az állattenyésztésre vagy annak termékeire utal (pl*. ökör disznó, borjú, sajt, túró), másik része a földművelésre (pl. búza, borsó, gyümölcs, szőlő, bor eke, sarló*).**

**3).** Ebből arra következtetünk, hogy **a magyarok megismerkedtek a földműveléssel.**  
Konstantin császár azt írta, hogy **a magyarok szálláshelye vezérükről, Levediről kapta nevét.** ,,Levedi a magyarok első vajdája", azaz törzseik vezetője volt.  
**A magyarok törzsszövetségét Hét magyarnak nevezték.**

4). **A hét törzs neve: Nyék, Megyer, Kér, Kürtgyarmat, Tarján, Jenő, Keszi.**

Ez a törzsszövetség azonban nem volt független, hanem a Kazár Birodalom

fennhatósága alatt állt. Oldalukon számos hadjáratban is részt vettek.

Egy ilyen alkalommal kerültek szembe a magyarok a **besenyők**kel.

5). Vereséget szenvedtek, és **nyugatabbra költöztek**.   
**Csatlakozott hozzájuk a kazárok egy része is,** akik {ellázadtak a birodalom ellen. **Ők voltak a kabarok.** A költözéssel a magyarok kikerültek a kazár fennhatóság alól.

**Etelköz**

**6). A honfoglalás előtti utolsó szálláshely, Etelköz nevét is Konstantin császár írásából ismerjük.**

Ez a Kárpátoktól keletre, **a Dnyeper és a Dnyeszter folyók vidékén lehetett**.   
A helynév jelentése folyóköz, mely szintén a földrajzi környezetre utal.  
Ekkor a magyarok nagyrészt **nomád állattartó gazdálkodást folytattak**, de téli **szállásaikon földműveléssel is foglalkoztak**.  
Gyakran indítottak zsákmányszerző hadjáratokat is.

**Fogalmak – Évszámok**

**Kazár birodalom – sok népből álló „vándor” birodalom;  
a csatlakozó népek a védelmi okból csatlakoztak és így vándoroltak tovább;  
a magyar nép is csatalakozott a „birodalomhoz”;  
kabarok – a magyarokhoz csatlakozó nép, miután kiváltak a Kazár birodalomhoz; elő és utóvédként használták őket őseink.  
(Bíborbanszületett) Kónsztantinosz – Bizánci császár, aki emlékirataiban  
megemlékezett a népünkről, akik hét törzsből álló nép és keletről vándorolnak nyugat felé;  
Levédia – az első olyan szállásterület a Don és a Dnyeper folyó között,  
ahol hosszabb időre telepedett népünk;  
besenyők – nomád, vándorló nép, akik többször is megtámadták a magyarokat;**

**Etelköz – A Honfoglalás előtti utolsó szállásterület, ahol a hét törzs főnöke megkötötte a Vérszerződést**